প্ৰথমবাৰৰ বাবে অলিম্পিকত অংশ লোৱা অসম কন্যা লাভলিনাৰ স্বৰ্ণ জয়ৰ আশা নিৰ্বাপিত!

প্ৰথমবাৰৰ বাবে অলিম্পিকত অংশ লোৱা অসম কন্যা লাভলিনা বৰগোঁহাইৰ স্বৰ্ণ জয়ৰ আশা নিৰ্বাপিত হ’ল।

আজি মহিলাৰ ৬৯ কেজি শাখাৰ ছেমি ফাইনেলত লাভলিনাই বিশ্ব চেম্পিয়ন তুৰ্কীৰ বুচানেজ চুৰমেনেলীৰ হাতত পৰাস্ত হয়। ভাৰতীয় বক্সাৰ গৰাকী ৫-০ ব্যৱধানত পৰাস্ত হয়।

অৱশ্যে আজিৰ মেচখনত পৰাস্ত হ’লেও লাভলিনা বৰগোহাঁইয়ে ব্ৰঞ্জৰ পদক লাভ কৰিছে।

উল্লেখ্য যে, অলিম্পিকত পদক অৰ্জন কৰা তেওঁ প্ৰথম অসমীয়া।